Estudiants conscienciats amb el medi ambient
11/03/2011

# Estudiants conscienciats amb el medi ambient

*   11/03/2011
*   [Imprimir](#)
*   Compartir
*    https://www.alaquas.org/documento.asp?id\_do=12580

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12580%2F0&title=Ajuntament%20d%27Alaqu%C3%A0s.%20Premsa.Estudiants%20conscienciats%20amb%20el%20medi%20ambient)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12580/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12580/11032011dsc01434_Form_4.jpg)](https://www.alaquas.org/ficheros/documentos/2011/2/12580/11032011dsc01434_Form_10.jpg "<a href='https://www.alaquas.org/ficheros/documentos/2011/2/12580/11032011dsc01434_Form_10.jpg' target=_blank><i class='fa fa-external-link' aria-hidden='true'></i>.Estudiants conscienciats amb el medi ambient</a>")

L'Institut Clara Campoamor participa en el concurs d'educació ambiental "Tu pots fer" de Caja Madrid amb una ecoauditoroa del centre i un programa d'estalvi basat en l'aigua, els residus, l'energia i el soroll. Els alumnes entrevisten en l'emissora municipal a l'alcaldessa d'Alaquàs, Elvira García Campos, per a conèixer les mesures ecoambientals posades en marxa per l'Ajuntament d'Alaquàs

L'Institut Clara Campoamor d'Alaquàs participarà enguany en el concurs d'educació mediambiental "Tu pots fer" convocat per Obra Social Caja Madrid amb una campanya de sensibilització per a tota la població d'Alaquàs centrada en l'aigua, els residus, l'energia i el soroll.

Els alumnes de primer de batxillerat presentaran a aquesta nova convocatòria mediambiental una ecoauditoria realitzada sobre el propi centre, així com una campanya de sensibilització que inclou accions relacionades amb el consum de l'aigua, el reciclatge dels diferents residus, l'estalvi energètic o el soroll produït en les ciutats.

Per a conèixer de manera exhaustiva les actuacions que es realitzen a Alaquàs i poder completar el seu projecte, els alumnes han realitzat una entrevista a l'alcaldessa d'Alaquàs, Elvira García Campos, dins de la programació de l'emissora municipal Ràdio Alaquàs. El programa ha sigut produït en els estudis radiofònics d'Aldaia Ràdio, fruit del protocol de col·laboració entre els dos ajuntaments per a utilitzar de forma compartida les instal·lacions municipals. En l'entrevista, els alumnes han formulat diverses preguntes a la primera edil relacionades sobre les accions mediambientals posades en marxa a Alaquàs.

Aquesta és la tercera vegada que el centre participa en el concurs dirigit als joves estudiants de 1r de Batxillerat i 1r Cicle Formatiu de Grau Mitjà de diferents centres de la Comunitat Valenciana, que pretén fomentar l'educació i les bones pràctiques ambientals sobre aspectes clau relatius al medi ambient.

En la passada convocatòria, l'Institut va aconseguir el tercer premi per un projecte sobre la millora del sistema d'il·luminació del centre per mitjà de la instal·lació de tubs fluorescents de baix consum i detectors de presència. El premi va permetre a l'Institut optimitzar l'eficiència energètica del centre i estalviar un 26% de consum en electricitat respecte a anys anteriors.